
Consideraţii generale 


Este admis şi cunoscut faptul că Iahve şi-a ales un anumit 
popor pe care l-a făcut martor la promisiunilor sale şi în acelaşi timp 
i-a oferit calitatea de mediator şi misionar printre popoarele de odi- 
nioară. Israelul, conştient de acest fägäduinfä, îşi va păstra mereu 
conştiinţa mereu vie, iar în momentele de criză religioasă şi morală, 
va continua să existe o mică minoritate (restul sfânt) care va purta 
mai departe, în ciuda tuturor dezamăgirilor şi insucceselor, idealu- 
rile sale religioase. Acest lucru a fost posibil pentru că Israelul nu a 
trăit niciodată istoria în perspectivă lineară sau statică, el a trăit într-o 
manieră singulară, in mod ciclic. Sperantele Israelului se vor con- 
cretiza în textul biblic, text pe care comunitatea ebraică l-a citit şi 
recitit într-un dialog existenţial, deci constructiv, îmbogăţindu-l cu 
elemente noi pe fondul sperantelor sale mesianice. Putem concretiza 
acest fapt prin numeroase exemple luate fie din textul masoretic, fie 
din cel al Septuagintei, ca de pildă Gn 3,15; Is 7,14; etc. 


Biblia transformă deseori imagini vizuale legate de viaţa de 
fiecare zi, cum ar fi reprezentări obişnuite sau tradiţii deja cunoscu- 
te, într-un mesaj religios important. lahve se face cunoscut omului 
printr-o multitudine de evenimente care la prima vedere nu prezintă 
decât o importanţă secundară sub aspecte religios, dar care în perspecti- 
vă mesianică devin verigi importante în cadrul istoriei mântuirii. Astfel 
de evenimente cu un caracter cu totul singular sunt relatate în primele 

capitole ale Genezei. Aceste evenimente se referă la timpurile de 
demult, la preistoria umanităţii; ele nu pot fi rupte de restul Bibliei, 
ci formează un tot unitar, prin faptul că ele creează premisele dez- 
voltării religioase ulterioare în conştiinţa poporului evreu. Prin inter- 
mediul unor imagini şi reprezentări cu totul unice, s-au clădit în su- 
fletul evreului pios multe din tradiţiile care se pierd în negura vre- 
mii. Este vorba de evenimente care scapă controlului uman imediat, 
cum ar fi: creaţia bărbatului şi a femeii, chemarea lor la o viaţă su- 
perioară, păcatul şi decăderea lor, dar în acelaşi timp şi urcusul lor 
progresiv prin intermediul voinţei divine. 


Aşa-numita greşeală originară, care în viziunea Bibliei este ope- 
ra şarpelui, este prezentată în textul Genezei la trei nivele diferite: 

- vv. 14-15: şarpele în acţiune şi dusmänia lui cu genul uman; 

- vv. 16: femeia prezentată ca soție şi mamă; 


- vv. 17-19: bărbatul, ca agricultor ce luptă cu natura pentru 
asigurarea existenţei; 


Ultimele două blesteme, cel adresat femeii şi cel adresat băr- 
batului, trebuiesc considerate ca fiind o reflexie în termeni violenti 
asupra situației umane. Cât priveşte v. 14, verset care conţine bleste- 
mul adresat şarpelui, el trebuie considerat ca o reacţie polemică, un 
fel de etiologie ironică contra cultelor existente în Canaan, culte în 
care şarpele deţinea un rol predominant. Putem interpreta condam- 
narea şarpelui din acest verset şi ca un ecou al unei condamnări mai 
generale a monştrilor marini, a Leviatanului, a tuturor acelor ani- 
male monstruoase care în concepţia semită a timpului au făcut 
opoziţie directă în actul de creație al lui Iahve. Prin caracteristicile 
sale, şarpele din Gn 3,14 poate constitui pentru autorul biblic un 
reprezentant al acestor monştri mitici care s-au opus puterii divine 
(cf. Am 9,3; Iob 26,13; Is 27,1). 


De aceea e de presupus cä e posibilä interpretarea versetele in 
studiu ca o referinţă la un alt tip de ostilitate, cea dintre şarpe si om, 
care va avea loc în timpurile de pe urmă (cf. Inf 2,24; Ap 12,9). 
Menţionăm din capul locului faptul că textul biblic nu se referă în 
acest caz la o duşmănie între om şi animale. Duşmănia este limitată 

numai la şarpe şi explicabilă prin detaliile pe care textul le amin- 
teşte. În felul acesta, şarpele depăşeşte dimensiunea unui simplu ani- 
mal, devenind exponentul forțelor antidivine şi un simbol al lor, 
care creează greutăţi omului angajat pe calea mântuirii. 


Psihologia evreului în faţa istoriei 


La popoarele vechi şi în special la evrei, a jucat un rol foarte 
important reactualizarea aşa-numitelor acţiuni primordiale. Pe această 
bază s-a creat o structură sacră capabilă de regenerarea lor în timp. 
Astfel se explică de ce aceste popoare au avut întotdeauna o concepţie 
ciclică despre istorie, bazată pe principiul periodicitätii. Pe de altă 
parte, evreul a avut întotdeauna o orientare psihologică specifică în 
faţa propriei istorii pentru un simplu motiv: Iahve i-a vorbit în timp, 
iar cuvântul său are valoare pentru toate timpurile. Acest lucru a for- 
mat la poporul evreu o anumită conştiinţă istorică definită de exegeti 
prin expresia corporate personality”. Specific în această expressie este 
trecerea de la sensul universal la sensul individual şi acest fapt pune în 
relief relaţia existentă între grup si individ care se manifestă printr-o 
relație fluidă, astfel că trecerea de la unul la celălalt se petrecea 
aievea. Etapele caracteristice ale acestui proces sunt următoarele: 


- generaţiile se succed într-o unitate, perfectă astfel încât între ge- 
neraţiile trecute şi cele prezente există o legătură vie, existențială; 


- corporate personality se referă la o realitate obiectivă, exis- 
tentialä şi posibil de identificat în toţi membrii ei; se exclude 
o interpretare personificată; 


- structura corporate personality are un caracter fluid, ceea ce 
asigură un raport în continuă mişcare între grup şi fiecare 
component în parte; 


- corporate personality continuă să existe şi atunci când un anu- 
mit individ devine purtătorul unei conştiinţe noi, individualiste. 


! H. W. Robinson, The Hebrew conception of corporate personality, în: Wesen und 


Werden des Alten Testaments, Berlin 1936. 

Ținând cont de cele spuse mai sus, evreul biblic a nutrit din 
totdeauna un sentiment de solidaritate cu strămoşii săi din trecut şi 
din prezent, iar trăirea sa religioasă nu s-a desfăşurat niciodată pe un 
plan individual, ea a avut întotdeauna un caracter comunitar. Notiu- 
nea de corporate personality a creat în mentalitatea ebraică o 
conştiinţă total diferită de cea modernă şi care se manifestă prin 
două aspecte fundamentale: 


- individul se realizează numai în cadrul comunităţii de care 
depinde şi faţă de care el trăieşte într-un continuu prezent, 
recuperând pe această cale legătura sa existențială cu genera- 
tiile trecute; 


- cuvântul lui Dumnezeu îşi păstrează întotdeauna validitatea. 
Biblia nu este considerată niciodată o mumie îmbălsămată, 
deci statică, ci un cuvânt viu pe care Dumnezeu îl adresează 
astăzi comunităţii. 

În felul acesta, putem vorbi despre un raport viu în conştiinţa 
evreului între individ şi comunitate, raport care nu elimină existența 
elementelor contradictorii. Există momente în care individul se rupe în 
mod voit de comunitate, însă ruptura lui nu se verifică niciodată la nivel 
de conştiinţă istorică. Acest lucru devine evident în analiza Gn 3,15. 


Analiza textuală 
Dusmänie voi pune între tine si femeie, 
Între urmaşii tăi şi urmaşii ei (DN) 
El (avrog) îți va zdrobi (99) capul 
Iar tu îl vei lovi (9) la călcâi (Gn 3,15). 


? Cf. J. Coppens, Le protevangile. Un nouvel essai d’exegesee, dans ETL (1950) 5-36; 


A. Schulz, Nachlese zu Gen.IIl,15., in BZ, 24(1939) 343-356; G. von Rad, Das erste 
Buch Mose. Genesis Kap. I-XII, în: ATD, Göttingen 1976; R. de Vaux, La Genese, 
in: Bible de Jerusalem, 1951, 47-48; G. Lambert, Le drame du jardin d’Eden, 
NRT(1951) 1070-1072; C. Westermann, Genesis.Kap.1-11, in: BKAT, Neukirchen 
1976; J. Scharbert, Genesis 1,11 in: NEB, Würzburg 1983. 

Povestitorul biblic cu toată probabilitatea, Jahvistul, s-a inspi- 
rat în această scenă din simţul său de observaţie. A constatat că, în 
mod special, femeile aveau frică de şarpe, încercând să se apere cu 
toate mijloacele. Acţiunea din partea femeii şi reacţia din partea 
şarpelui formează un motiv etiologic cunoscut în lumea antică care, 
în concepţia celor vechi, oferea o explicaţie a cauzei răului în lume. 
În partea a doua a versetului în studiu se face o referință la ceea ce 
Biblia numeşte descendență sau urmaşi (TWN). Lupta la care se 
referă Gn 3,15 va depăşi însă cadrul raportului existent dintre 
femeie şi şarpe, transpunându-se evident la urmaşii lor. Pentru acest 
motiv, versetul 15 a fost supus în decursul vremii la două interpre- 
tări total diferite: 


v. 15 prezintă lupta de moarte şi fără sfârşit existentă între genul 
uman, reprezentat în cazul nostru prin femeie, şi forţele 
răului simbolizate la rândul lor prin şarpe; 


v. 15 pune în evidenţă sfârşitul acestei lupte; în felul acesta se 
subliniază faptul că lupta existentă între şarpe şi femeie va 
avea un deznodământ favorabil femeii. 


De fapt, eforturile de autoapărare ale şarpelui vor fi în mod de- 
finitiv răpuse şi lupta se va sfârşi cu triumful femeii. În felul acesta, 
oracolul nostru îşi lărgeşte sensul său atât escatologic, cât şi me- 
sianic. Termenul central al versetului în studiu este 7N, cu semni- 
ficatia cunoscută deja: descendență sau urmaş. În general, în Biblie, 
termenul respectiv are un sens colectiv, aşa cum în sens colectiv 
trebuie interpretat şi termenul femeie, menţionat mai înainte. Nu avem 
de-a face aici cu prima femeie creată, şi care în Biblie poartă numele 
de Eva, ci cu femeia ca reprezentant al genului uman (cf. Gn 2,23). 
În limbajul biblic, termenul 7x are mai multe semnificaţii: Trecerea 
de la sensul universal la sensul individual nu e surprinzătoare, ea 
este firească: 


- se referă în mod general la descendenții de genul masculin 
(cf. Gn 21,13 şi 15,3-4). 

- are sensul de posterioritate spirituală, ca de exemplu disci- 
polii din şcoala unui profet (cf. /s 53,10); 

- Biblia afirmă că Dumnezeu promite mântuire urmaşilor lui Abra- 
ham (cf. Gn 12,7) şi celor din casa lui David (cf. 2Sam 7,12-15); 

- după exil sensul termenului în studiu se restrânge la aşa- 
numitul concept de rest profetic (cf. Is 43,5; 44,3); 

- în Noul Testament termenul de descendență este aplicat, cum 
este şi firesc, la persoana lui Isus Cristos (cf. Gal 3,19). 


Ar fi de semnalat că ultimele două stihuri ne arată cu toată 
probabilitatea că termenul 7N devine singular pentru ultima fază a 
unei lupte implacabile, dar victorioase în cele din urmă. 


De ce Gen 3,15 este un text de natură mesianică? 


Textul în studiu” are evident un caracter mesianic, adică este un 
text al speranţei şi al aşteptării unui Mesia prin faptul că Dumnezeu 
atunci când i-a izgonit pe Adam şi Eva din paradis, nu le-a închis în 
mod definitiv poarta. Le-a dat o speranţă. Ori, acest text, prin mo- 
dificările pe care el le-a avut în timpurile de demult graţie tradu- 
cerii Septuagintei şi mai târziu şi altor traduceri, în special Vulgata, 
a suferit unele modificări la prima vedere minore, dar în perspectiva 
escatologică, deci mesianică, ele sunt esenţiale. 


Argument de natură generală: conform principiului ebraic al 
corporate personality, între individ şi comunitate sau între comuni- 
tate şi individ există un raport dialectic, existenţial. Atât într-un caz, 
cât şi în celălalt, ei nu se substituie unul pe altul, ci se prelungesc 
într-o unitate armonioasă de acţiune pe bază de continuitate. Aplica- 
rea acestui principiu la textul nostru se verifică între termenul colec- 


* În legătură cu versetul în studiu vezi printre altele următoarele materiale: Wollborn, 


Das Problem des Todes in Genesis 2 und 3, ThlZ 77 (1952), 709-714., R. Martin- 
Achard, De la morte a la résurrection d’après l’Ancien Testament, Bibliot&que 
Theologique 1956.; J. Schreiner, Geburt und Tod in biblischer Sicht, BiLe 7 (1966) 
127-150 — Idee, Zur Frage nach dem Sinn von Sterben und Tod, Pastoral Theologie 
56 (1967) 489-500. 

tiv 7X şi adjectivul posesiv la persoana a treia, singular, al ei, adică 
descendența ei, sau urmaşii ei ca oponent al celeilalte descendente 
provenind din şarpe. Avem aici o aluzie, ce-i drept, foarte general 
exprimată, la un urmaş al femeii care va fi în măsură să doboare pe 
urmaşul şarpelui. 


Argument de natură textuală: aşa cum am semnalat deja, textul 
ebraic foloseşte un termen cu sens general 7N. Traducerea Septuagintei a 
redat respectivul termen cu ozeoua, adică sămânță, termen care în limba 
greacă este de genul neutru. În mod cu totul surprinzător, Septuaginta 
nu foloseşte corespondentul neutru al pronumelui personal, ci forma 
sa masculină, «Uroc. În felul acesta traducătorul grec a dat un sens 
direcționat cuvântului sămânță, ca descendent al familiei femeii; 
fără îndoială traducătorul grec are în vedere aici persoana lui Mesia. 
Respectiva traducere constituie aşadar un argument în favoarea unei 
interpretări mesianice a textului în studiu prin faptul că aurog 
devine o referință directă la persoana lui Mesia. În acelaşi timp, 
Septuaginta subliniază din plin acest sens dând numele de învingă- 
tor, într-o manieră misterioasă aşa cum făceau odinioară discipolii 
lui Pitagora, vorbind de maestrul lor. Este drept că aluzia la Mesia 
este oarecum embrionară, dar ea constituie primul caz când traducă- 
torul depăşeşte limitele textului ebraic şi impune traducerii sale, 
efectuată evident în timpul când canonul ebraic era încă deschis, un 
suflu nou şi o speranţă care, încetul cu încetul, va prinde rădăcini tot 
mai profunde. 


Aspectul mariologic: Exegeza catolică, mai ales cea veche, a 
luat în considerare această interpretare mesianică când s-a scos în 
evidență caracterul mariologic al respectivului text. Sfântul Irineu 
(mort la 202) a fost primul care a pus bazele interpretării mariolo- 
gice. Mai târziu, Sfântul Ieronim, traducând Vulgata, va prelua in- 
terpretarea Sfântului Irineu, ceea ce va întări exegeza catolică în 
cheie mariologicä (cf. ipsa conteret), mutând accentul pe persoana 
Mariei, care va zdrobi definitiv capul şarpelui. 

Astăzi, respectivul text este interpretat în cheie cristologică 
deoarece centrul de greutate este favorabil lui Mesia. Din păcate, 
Noul Testament nu citează niciodată acest verset din Geneză, lucru 
care ar fi de mare ajutor pentru a interpreta versetul în mod realist. 
Acest verset a fost numit, pe drept cuvânt, protoevanghelie pentru 
faptul că este primul enunţ biblic raportat la prima femeie, şi prin 
aceasta un enunţ de speranţă, în care păcatul şi moartea, adică 
diavolul reprezentat de persoana şarpelui, au fost răpuse prin 
intervenţia directă a lui Mesia, adică a lui Isus Cristos, fapt la care se 
referă traducerea Septuagintei şi mai târziu şi cea a Vulgatei. 


Zusamenfassung 


Das Protoevangelium oder die gute Nachricht der Hoffnung und des 
messianischen Wartens (Gn 3,15) will einen der ersten Texten der Bibel 
grundsătzlich analisieren. Man wurde gezeigt, wie Israel die einmalige 
Art den Bibeltexten im Geiste des personality-corporate handelt, aber 
auch wie die Psychologie des Hebrăers, die eigene Geschichte schreibt, 
und imfolgedessen demonstriert der Artikel, aufgrund der späteren 
Textentwicklungen, der Änderungen und Bereicherungen in den ältesten 
Versionen, dass, der biblische Text schon früh messianisch ausgelegen 
wurde. Der Artikel zeigt ebenso, dass die katholische Exegese, infolge 
des Irineus, den Genesis 3,15 marianisch-christologisch verstanden und 
als solche interpretiert wurde, sodaß unsere Text zum Recht das 
Protoevangelium genannt wurde. 


